อานนท์ สังข์สระน้อย

**อานนท์ สังข์สระน้อย**  (เกิดวันที่ 1 มีนาคม พ.ศ. 2527) เป็นนักฟุตบอลชาวไทยของสโมสรฟุตบอลเชียงราย ยูไนเต็ด และเคยเป็นดาวซัลโวซีเกมส์ที่นครราชสีมา ด้วยการยิงให้ทีมชาติไทย 6 ประตู

## ประวัติ
อานนท์ สังข์สระน้อย เกิดที่บ้านพระเพลิง ตำบลนกออก อำเภอปักธงชัย จังหวัดนครราชสีมา เป็นบุตรของนายสมโภชและนางจำนงค์ สังข์สระน้อย จบการศึกษาชั้นมัธยมจาก**[[โรงเรียนปักธงชัยประชานิรมิต]]** จากนั้นศึกษาต่อในระดับ ปวช.ที่ วิทยาลัยเทคโนโลยีชนะพลขันธ์ นครราชสีมา ชื่นชอบฟุตบอลมาตั้งแต่ยังเด็ก แต่ช่วงชีวิตการเล่นฟุตบอลระดับนักเรียนของอานนท์ไม่ประสบความสำเร็จมากนัก ในการแข่งขันฟุตบอลระดับนักเรียน อานนท์ไม่เคยลงเล่นในประเภท ก. เลย โดยอานนท์ลงเล่นฟุตบอลนักเรียนรุ่น 18 ปี ประเภท ข. ให้กับ วิทยาลัยเทคโนโลยีชนะพลขันธ์ นครราชสีมา นอกจากพาทีมเลื่อนชั้นขึ้นไปเล่นประเภท ก. ไม่ได้แล้วทีมยังตกชั้นลงมาเล่นประเภท ค. อีกต่างหาก

อย่างไรก็ตามอานนท์ก็ยังเล่นฟุตบอลต่อไปโดยไปอยู่กับทีมนอร์ทกรุงเทพ-เซ็นทรัลในดิวิชั่น 1 จากการสั่งสมประสบการณ์ในดิวิชั่น 1 อยู่ถึง 3 ปีกับสโมสรต้นสังกัด อานนท์ก็ประสบความสำเร็จมาเรื่อยๆโดยคว้าตำแหน่งดาวซัลโวดิวิชั่น 1 ได้ถึง 2 สมัยซ้อน โดยในฤดูกาล 2549 ยิงไปถึง 20 ประตูจากการลงสนาม 22 นัด ทำให้เริ่มถูกจับตามองและคาดหมายว่าจะเป็นกองหน้าระดับชั้นนำของประเทศในอนาคต ด้วยผลงานในดิวิชั่น1ทำให้ถูกเรียกติดทีมชาติชุดเอเชี่ยนเกมส์ ที่กรุงโดฮา ประเทศกาตาร์ แต่ก็ยังไม่ประสบความสำเร็จเท่าที่ควรเพราะทีมชาติไทยตกรอบแรก

ฤดูกาล 2550 บีอีซี เทโรศาสนดึงตัวอานนท์มาร่วมทีมโดยนับเป็นการเล่นไทยแลนด์พรีเมียร์ลีกเป็นครั้งแรกของตัวเอง แต่ก็สามารถทำผลงานได้อย่างสุดยอดแม้จะลงเล่นไม่ครบทุกนัด และที่สโมสรแห่งนี้ทำให้อานนท์พัฒนาฝีเท้าไปอีกระดับ โดยได้เล่นในกีฬามหาวิทยาลัยโลกที่ไทยเป็นเจ้าภาพและคว้าอันดับ 3 มาครอง 

หลังจบฤดูกาล 2550 อานนท์ยิงประตูในลีกให้ต้นสังกัดได้ถึง 31 ประตูและเป็นดาวซัลโวของทีม โดยได้ดาวซัลโวลำดับที่ 1 ในไทยแลนด์พรีเมียร์ลีก ด้วยความสามารถหลายรูปแบบทั้งจังหวะสับไกที่หวังผลได้ทั้งระยะใกล้และไกล ลูกโหม่ง ลีลาการเลี้ยงบอลที่หาตัวจับยาก การส่งบอลที่แม่นยำและทีเด็ดจากลูกฟรีคิก ส่งผลให้อานนท์ถูกเรียกตัวติดทีมชาติชุดอายุไม่เกิน 23 ปีในกีฬาซีเกมส์ ที่นครราชสีมา และคว้าเหรียญทองพร้อมกับตำแหน่งดาวซัลโวที่จำนวน 7 ประตูจากการเล่นเป็นตัวจริง 5 นัดได้สำเร็จ จากนั้นได้เล่นให้กับทีมชาติชุดใหญ่เป็นครั้งแรกในรายการคิงส์คัพครั้งที่ 38 ปี 2550 ในเกมส์ที่ไทยชนะเกาหลีเหนือ 1-0 โดยลงมาเป็นตัวสำรอง และไทยสามารถคว้าแชมป์ได้ในท้ายที่สุด แต่อย่างไรก็ตามอานนท์ก็ยังไม่สามารถยึดตำแหน่งตัวจริงในทีมชาติได้ 

ฤดูกาล 2551 อานนท์ระเบิดฟอร์มอย่างยอดเยี่ยมด้วยการยิงประตูในให้ต้นสังกัดได้ถึง 42 ประตูโดยคว้าตำแหน่งดาวซัลโวอันดับ 1 ในไทยแลนด์พรีเมียร์ลีก ที่จำนวน 33 ประตูและดาวซัลโวบอลถ้วยที่จำนวน 9 ประตู และนำต้นสังกัดจบฤดูกาลด้วยอันดับ 3 และมีชื่อติดทีมชาติชุดใหญ่อีกครั้งในรายการเอเอฟเอฟ ซูซูกิ คัพ 2008 หรือไทเกอร์คัพเดิม โดยในการติดทีมชาติครั้งนี้อานนท์สามารถยิงประตูให้ทีมชาติชุดใหญ่ได้เป็นครั้งแรกเมื่อวันที่ 8 ธันวาคม 2551 นัดที่ไทยชนะทีมชาติลาว 6-0 ซึ่งเขาระเบิดฟอร์มยิงไปถึง 5 ประตูในช่วงท้ายเกมส์

## ผลงานกับสโมสร
**[[บีอีซี เทโรศาสน]]**
***[[ไทยพรีเมียร์ลีก_2553]]** ดาวซัลโว:  (22 ประตู)
***[[ไทยแลนด์พรีเมียร์ลีก_2552]]** ดาวซัลโว: (27 ประตู)
***[[ไทยแลนด์พรีเมียร์ลีก_2551]]** ดาวซัลโว: (33 ประตู)
***[[ไทยแลนด์พรีเมียร์ลีก_2550]]** ดาวซัลโว: (31 ประตู)

***ดาวซัลโว [[มูลนิธิไทยคม เอฟเอคัพ 2009]]** : ฤดูกาล 2551 (9 ประตู)

**[[สโมสรฟุตบอลนอร์ทกรุงเทพ-เซ็นทรัล|นอร์ทกรุงเทพ-เซ็นทรัล]]**
***[[ไทยลีก ดิวิชั่น 1|ดิวิชั่น1]]** ดาวซัลโว: ฤดูกาล 2549 (20 ประตูในลีก) 
***[[ไทยลีก ดิวิชั่น 1|ดิวิชั่น1]]** ดาวซัลโว: ฤดูกาล 2548 (16 ประตูในลีก)

## ผลงานกับทีมชาติ
**[[ฟุตบอลทีมชาติไทย|ทีมชาติไทย]]**

***[[กีฬามหาวิทยาลัยโลก]]** อันดับ 3 
***[[ซีเกมส์ 2007|ซีเกมส์ ครั้งที่ 24]]**  ชนะเลิศพร้อมตำแหน่งดาวซัลโว (6 ประตู): ปี 2550
***[[คิงส์คัพ]] ครั้งที่ 38**  ชนะเลิศ: ปี 2550
***[[เอเอฟเอฟ ซูซูกิ คัพ 2008|ซูซูกิ คัพ (อาเซียนฟุตบอลแชมเปี้ยนชิพเดิม)]]**  รองชนะเลิศ: ปี 2551

## เครื่องราชอิสริยาภรณ์
* พ.ศ. 2552- 100px เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นเบญจมดิเรกคุณาภรณ์ 

## อ้างอิง

         

หมวดหมู่:นักฟุตบอลชายชาวไทย
หมวดหมู่:นักฟุตบอลจากจังหวัดนครราชสีมา
หมวดหมู่:บุคคลจากอำเภอปักธงชัย
หมวดหมู่:กองหน้าฟุตบอล
หมวดหมู่:ผู้เล่นสโมสรฟุตบอลมหาวิทยาลัยนอร์ทกรุงเทพ
หมวดหมู่:ผู้เล่นสโมสรฟุตบอลโปลิศ เทโร
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นสโมสรฟุตบอลนครราชสีมา มาสด้า
หมวดหมู่:ผู้เล่นสโมสรฟุตบอลศรีสะเกษ
หมวดหมู่:ผู้เล่นสโมสรฟุตบอลเชียงราย ยูไนเต็ด
หมวดหมู่:ผู้เล่นสโมสรฟุตบอลนครปฐม ยูไนเต็ด